Electric Light Orchestra

thumb|295px|Η ELO παίζουν σε συναυλία το 1981 στα πλαίσια της περιοδείας τους «Time Tour»
Η **Electric Light Orchestra**, γνωστή και με τα αρχικά, ως **ELO**, είναι αγγλικό συγκρότημα σύγχρονης μουσικής, που ιδρύθηκε στο Μπέρμιγχαμ το 1970 από τους τραγουδοποιούς και μουσικούς Τζεφ Λυν και Ρόυ Γουντ με τον ντράμερ Μπεβ Μπήβεν. Η μουσική του συγκροτήματος χαρακτηρίζεται από μια ανάμιξη της ροκ και της ποπ μουσικής με κλασικότροπη ενορχήστρωση και φουτουριστική εικόνα. Μετά την αποχώρηση του Γουντ το 1972, ο Λυν έγινε ο μόνος επικεφαλής της ELO και ο παραγωγός κάθε άλμπουμ της, ενώ έγραφε σχεδόν όλο το νέο υλικό. Από το σημείο αυτό μέχρι την πρώτη διάλυση του συγκροτήματος το 1986 ο Λυν, ο Μπέβαν και ο κημπορντίστας Ρίτσαρντ Τάντυ ήταν τα μόνα μέλη της μπάντας που έμειναν μονίμως σε αυτή. Γενικώς η μουσική της έχει ταξινομηθεί και ως progressive rock και art rock.

Η ELO συγκροτήθηκε μέσα από την επιθυμία των Λυν και Γουντ να δημιουργήσουν σύγχρονα τραγούδια ροκ και ποπ με ήχο που να ενέχει στοιχεία κλασικής μουσικής. Προήλθε ως μετεξέλιξη του προηγούμενου μουσικού συγκροτήματος του Γουντ, που ονομαζόταν «The Move» (συστάθηκε το 1965), στην οποία συμμετείχαν επίσης οι Λυν και Μπήβεν. Κατά την εικοσαετία 1970-1990 η ELO κυκλοφόρησε μια διαδοχή από πολύ επιτυχημένα άλμπουμ και σινγκλ, μεταξύ των οποίων και το άλμπουμ με τις μεγαλύτερες πωλήσεις στην ιστορία της, το διπλό *[[Out of the Blue (άλμπουμ της Electric Light Orchestra)|Out of the Blue]]* (1977). Δύο άλλα άλμπουμ της ELO έφθασαν στην κορυφή του βρετανικού τσαρτ: το εμπνευσμένο από την disco μουσική *[[Discovery (άλμπουμ της Electric Light Orchestra)|Discovery]]* (1979) και το concept album *[[Time (άλμπουμ της Electric Light Orchestra)|Time]]* με θεματική από την επιστημονική φαντασία (1981). 

Το 1986 ο Λυν έχασε το ενδιαφέρον του για το συγκρότημα και το διέλυσε. Ο Μπήβεν αντέδρασε δημιουργώντας τη δική του μπάντα, την «ELO Part II», που αργότερα έγινε η «The Orchestra». Πέρα από μία σύντομη επανένωση στις αρχές της δεκαετίας του 2000, η ELO παρέμεινε αδρανής μέχρι το 2014, οπότε ο Λυν ξαναδημιούργησε το συγκρότημα μαζί με τον Τάντυ με την επωνυμία **Jeff Lynne's ELO**.

Κατά τη διάρκεια της αρχικής περιόδου της ELO των 13 ετών δραστήριων ηχογραφήσεων και περιοδειών, το συγκρότημα πούλησε περισσότερους από 50 εκατομμύρια δίσκους παγκοσμίως. Από βραβεία απεκόμισαν 19 CRIA, 21 RIAA και 38 BPI. Από το 1972 μέχρι το 1986 η ELO είχε συνολικώς 27 τραγούδια στο «Top 40» του UK Singles Chart, και 15 τραγούδια στο «Top 20» του US ''Billboard'' Hot 100. Πιο πρόσφατα, το 2017, τα τέσσερα βασικά μέλη της ELO (οι Γουντ, Λυν, Μπήβεν και Τάντυ) εισάχθηκαν στο Rock and Roll Hall of Fame.

:: **Δισκογραφία**
* *[[The Electric Light Orchestra (άλμπουμ)|The Electric Light Orchestra]]* (1971)
* *[[ELO 2]]* (1973)
* *[[On the Third Day]]* (1973)
* *[[Eldorado (άλμπουμ της Electric Light Orchestra)|Eldorado]]* (1974)
* *[[Face the Music (άλμπουμ της Electric Light Orchestra)|Face the Music]]* (1975)
* *[[A New World Record]]* (1976)
* *[[Out of the Blue (άλμπουμ της Electric Light Orchestra)|Out of the Blue]]* (1977)
* *[[Discovery (άλμπουμ της Electric Light Orchestra)|Discovery]]* (1979)
* *[[Xanadu (σάουντρακ)|Xanadu]]* (1980), σάουντρακ της ομώνυμης ταινίας με την Ολίβια Νιούτον Τζον
* *[[Time (άλμπουμ της Electric Light Orchestra)|Time]]* (1981)
* *[[Secret Messages]]* (1983)
* *[[Balance of Power]]* (1986)
* *[[Zoom (άλμπουμ της Electric Light Orchestra)|Zoom]]* (2001)

* *[[Alone in the Universe]]* (2015), άλμπουμ της Jeff Lynne's ELO
* *[[From Out of Nowhere (άλμπουμ της ELO)|From Out of Nowhere]]* (2019), άλμπουμ της Jeff Lynne's ELO

## Παραπομπές


## Βιβλιογραφία
* Bevan, Bev: *The Electric Light Orchestra Story*, εκδ. Mushroom, Λονδίνο 1980
* Van der Kiste, John: *Jeff Lynne: The Electric Light Orchestra, before and after*, εκδ. Fonthill Media, Stroud 2015

## Εξωτερικοί σύνδεσμοι
*  
* Κατάλογος σχετικών ιστοτόπων στο *Curlie*
* 
* 
* 

Κατηγορία:Αγγλικά progressive rock συγκροτήματα